સચિન અને તેની પત્નીને પોલીસ ગાંધીનગર લઈ આવી, શિવાંશની અસલી માતાનું રહસ્ય હજી અકબંધ - NavBharat Samay
by mital Patel October 10, 2021 5:13 am October 10, 2021 5:13 am
શુક્રવારે ગાંધીનગર સ્થિત પેથાપુર સ્વામિનારાયણ ગુરુકુળની ગૌ શાળાના ગેટ પાસે એક અજાણ્યો ઇસમ ફૂલ જેવો બાળકને અંધારામાં છોડીને કારમાં ભાગી ગયો હતો. ત્યારે જિલ્લા પોલીસ વડા મયુર ચાવડાએ મામલાને ગંભીરતાથી લઇ એલસીબી, એસઓજી સહિત જુદી જુદી ટીમો બનાવી હતી.
ગૃહમંત્રી હર્ષ સંઘવી દ્વારા ગઈ કાલે રાત્રે બાળકનું નામ શિવાંશ રાખવામાં આવ્યું છે ત્યારે ગાંધીનગરમાં બાળકને ત્યજી દેવાના કેસમાં તેના પિતા સચિન દીક્ષિતે તેને છોડી દીધો હતો, જેના કારણે દેશભરમાં મામલે ચકચાર જાગી હતી. ત્યારબાદ મોડી રાત્રે પોલીસ દંપતીને કોટાથી પકડીને ગાંધીનગર લાવી હતી. બંનેને સેક્ટર -26 ન્યૂ ગ્રીન સિટીમાં એક ઘરમાં લઈ જવામાં આવ્યા છે અને તેમની પૂછપરછ કરવામાં આવી રહી છે. જોકે, શિવાંશની સાચી માતા ક્યાં છે તે હજુ પણ એક મોટું રહસ્ય છે.
ત્યારે ગણતરીની મિનિટોમાં ગાંધીનગરમાં બાળકને ત્યજી દેવાની ઘટના સોશિયલ મીડિયા પર વાયરલ થઈ હતી ત્યારે તમામની નજર ગાંધીનગર પોલીસ તપાસ પર હતી. ત્યારે ગૃહમંત્રી હર્ષ સંઘવી પણ સિવિલ હોસ્પિટલ દોડી ગયા હતા. રાજ્યના જિલ્લા પોલીસ વડાઓને પણ બાળકના વાલીની શોધખોળ કરવાનો આદેશ આપવામાં આવ્યો હતો.
ગાંધીનગર પોલીસે 100 થી વધુ CCTV ચેક કર્યા અને ગૌ શાળાની બહાર કેમેરામાં કેદ થયેલી સફેદ કાર મળી. નોંધણી નંબર પરથી જાણવા મળ્યું કે કાર સેક્ટર -26 ગ્રીન સિટી સોસાયટી ડી -35 માં રહેતા સચિન નંદકિશોર દીક્ષિતની છે. જેને પગલે એક ટીમ તાત્કાલિક સેક્ટર -26 માં દોડી આવી હતી. પરંતુ વિગતો મળી હતી કે સચિન દીક્ષિત તેની પત્ની અનુરાધા અને તેના માતા -પિતા સાથે ઘરેથી નીકળી રહ્યો હતો.